wickkiey/tamil-wikipedia-markdown huggingface dataset:
# குன்றத்தூர் திருஊரகப் பெருமாள் கோயில்



**திருஊரகப் பெருமாள் கோயில்** என்ற வைணவத் திருக்கோயில், இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் குன்றத்தூர் ஊரில் அமைந்துள்ளது. மூலவர்: திருஊரகப் பெருமாள். தாயார்: திருவிருந்தவல்லி. மூலவர், மேற்கு நோக்கி, காஞ்சிபுரம் ஊரகப் பெருமாள் சன்னதியை நோக்கும் கருத்தில் கொண்டு எழுந்தருளியுள்ளார். தாயார் கிழக்கு நோக்கி, தனிசன்னதி கொண்டுள்ளார்.  

## அமைவிடம்
கடல் மட்டத்திலிருந்து சுமார் 48 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'15.1"N, 80°05'36.7"E (அதாவது, 12.987532°N, 80.093513°E) ஆகும்.  
## கோயில் வரலாறு
குலோத்துங்க சோழ மன்னன் குன்றத்தூரை உள்ளடக்கிய பகுதியை ஆண்டு வந்த சமயத்தில், அவனுக்கு தோஷம் ஒன்று உண்டானது. பல தலங்களில் பரிகாரம் செய்தும் பலனில்லை. ஒருநாள் திருமால் அவனது கனவில் முதியவர் வடிவில் தோன்றி, தான் காஞ்சிபுரத்தில் திருஊரகப் பெருமாளாக அருளுவதாகவும், தன்னை அவ்விடத்தில் வந்து வழிபட, தோஷநிவர்த்தி பெறும் என்றும் கூறவே, அதன்படி மன்னன் காஞ்சிபுரம் சென்று, திருஊரகம் என்னும் திவ்ய தேசத்தை அடைந்தான். அங்கு பெருமாள் ஆதிசேஷன் (என்ற நாகம்) வடிவில் இருந்ததைக் கண்டான். அதுவரையில் பெருமாளை முழு உருவத்துடன் பார்த்து வந்த மன்னனுக்குத் தான் சரியான கோயிலுக்குத் தான் வந்திருக்கிறோமா என்ற குழப்பம் ஏற்பட்டது. அன்றிரவு அங்கேயே தங்கி இருந்த மன்னனின் கனவில் தோன்றிய பெருமாள், தானே அத்தலத்தில் ஆதிசேஷன் வடிவில் எழுந்தருளியிருப்பதாக உணர்த்தினார். அதன் பின்னர் ஊரகப் பெருமாளை தரிசித்து தோஷம் நீங்கப் பெற்றான். பெருமாளுக்கு நன்றிக் கடனாக குன்றத்தூரில் உள்ள இத்தலத்தில் கோயில் கட்டினான். பெருமாள் திருப்பதி வெங்கடாசலபதி வடிவில் அவருக்குக் காட்சி கொடுத்ததால், அதே வடிவிலேயே, பெருமாள் நின்ற திருக்கோலத்தில் சிலை வடித்து இங்கு பிரதிஷ்டை செய்து வழிபட்டான். மேலும், சுவாமிக்கு 'திருஊரகப் பெருமாள்' என்று பெயர் சூட்டினான்.  
## மற்ற சன்னதிகள்
திருவிருந்தவல்லி தாயார் சன்னதி, கல்யாணராமர் (சீதை, லட்சுமணனும் கூடிய) சன்னதி, ஆஞ்சநேயர் சன்னதி, ஆண்டாள் சன்னதிகளும் இங்கு உள்ளன.  
## திருவிழாக்கள்
பங்குனி மாதம் ரோகிணி நட்சத்திரத்தில் சுவாமி தாயார் திருக்கல்யாணம், வைகுண்ட ஏகாதசி அன்று சொர்க்கவாசல் திறப்பு, புரட்டாசி 4-வது சனிக்கிழமை பெருமாள் கருட வாகனத்தில் எழுந்தருளி சேவை, ஆடிப்பூரம், நவராத்திரி, அனுமன் ஜெயந்தி ஆகிய திருவிழாக்கள் சிறப்பாகக் கொண்டாடப்படுகின்றன.  
## கோயில் நேரங்கள்
பக்தர்களின் நலனுக்காக, காலை 9 மணி முதல் நண்பகல் 12 மணி வரையிலும், மாலையில் 5.30 மணி முதல் இரவு 8.30 வரையிலும், தரிசனத்திற்காக கோயில் திறந்து வைக்கப்பட்டிருக்கும்.
# சிம்டேகா


**சிம்டேகா** (**Simdega**), இந்தியாவின் ஜார்கண்ட் மாநிலத்தின் தென்மேற்கில் அமைந்த சிம்டேகா மாவட்டத்தின் நிர்வாகத் தலமையிடம் மற்றும் பேரூராட்சி ஆகும். சோட்டா நாக்பூர் மேட்டு நிலத்தின் தென்மேற்கில் அமைந்த சிம்டேகா நகரம், கடல் மட்டத்திலிருந்து 415 மீட்டர் (1371 அடி) உயரத்தில் உள்ளது. இந்நகரம் விளையாட்டுகளின் நாற்றங்கால் என்ற பெருமை கொண்டது. மாநிலத் தலைநகரம் ராஞ்சி 143 கிலோ மீட்டர் தொலைவிலும், ரூர்கேலா நகரம் 35 கிலோ மீட்டர் தொலைவிலும் உள்ளது. இம்மாவட்டத்தில் ஒடியாப் பண்பாட்டின் தாக்கம் அதிகம் கொண்டது. இந்நகரத்தில் பழங்குடி மக்கள் அதிகம் வாழ்கின்றனர்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 18 வார்டுகளும், 8,252 வீடுகளும் கொண்ட சிம்டேகா பேரூராட்சியின் மக்கள் தொகை 42,944 ஆகும். அதில் 21,884 ஆண்கள் மற்றும் பெண்கள் 21,060 ஆக உள்ளனர். பாலின விகிதம் 1000 ஆண்களுக்கு 962 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 5421 ஆகவுள்ளனர். இதன் சராசரி எழுத்தறிவு 85.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,923 மற்றும் 19,920 ஆகவுள்ளனர். இதன் மக்கள் தொகையில் இந்துக்கள் 41.07%, இசுலாமியர் 15.78%, கிறித்தவர்கள் 37.81% மற்றும் பிறர் 5.41% ஆகவுள்ளனர்.  

## கல்வி
இந்நகரத்தில் கத்தோலிக்க கிறித்துவ சபைகள் நடத்தும் கல்வி நிறுவனங்கள் அதிகம் உள்ளது.  

## விளையாட்டு

சிம்டேகா நகரம், ஜார்கண்ட் மாநிலத்தின் ஹாக்கி விளையாட்டின் தொட்டில் என அழைக்கப்படுகிறது. 1980 மாஸ்கோ ஒலிம்பிக் போட்டியில், ஹாக்கி விளையாட்டில் இந்நகரத்தைச் சேர்ந்த விளையாட்டு வீரர் சைல்வனுஸ் துங் தஙகப்பதக்கம் பெற்றார். மற்றொரு ஒலிம்பிக் ஹாக்கி விளையாட்டு வீரர் மைக்கேல் கிண்டோ, 1972 கோடைக்கால ஒலிம்பிக் விளையாட்டில் பங்கு பற்றினர். இந்நகரத்தைச் சேர்ந்த அசுந்தா லக்ரா பெண் விளையாட்டு வீராங்கனை இந்தியாவின் ஹாக்கி அணியின் கேப்டனாக விளையாடினார்.  

இந்நகரத்தில் அஸ்டிரோடர்ப் ஹாக்கி விளையாட்டரங்கம் அண்மையில் நிறுவப்பட்டது. ஆல்பர்ட் எக்கா விளையாட்டரங்கம் பிற வெளிப்புற விளையாட்டுகளுக்கு பயன்படுகிறது.  

## புவியியல் & தட்ப வெப்பம்
சிம்டேகா நகரம் பாகையில் உள்ளது. இந்நகரம் கடல் மட்டத்திலிருந்து 418 மீட்டர் (1371 அடி) உயரத்தில் உள்ளது.  

இதன் கோடைக்கால அதிகபட்ச வெப்பம் 33.0&nbsp;°C; குளிர்கால குறைந்த வெப்பம் 17.9&nbsp;°C; ஆண்டின் ஆகஸ்டு மாத மழைப்பொழிவு 410&nbsp;mm ஆகும்.  
## பொருளாதாரம்
மலைப்பாங்கான பகுதியில் அமைந்த சிம்டேகா நகரத்தின் முக்கியத் தொழில் வேளாண்மை மற்றும் கால்நடை வளர்ப்பாகும்.  

### கனிம வளம், வைரம் தோண்டுதல் மற்றும் எரிசக்தி திட்டங்கள்
- சிம்டேகா நகரத்தில் பாயும் சங்கு ஆற்றில் வைரம் போன்ற நவரத்தினக்கற்கள் அகழ்ந்து எடுக்கப்படுகிறது.
- ஜிண்டால் நிறுவனம் 2640 மெகா வாட் திறன் கொண்ட அனல் மின் நிலையம் சிம்டேகா நகரத்தில் நிறுவ திட்டமிட்டுள்ளது.
- சிம்டேகா மாவட்டத்தின் சில இடங்களில் உரேனியம் வெட்டி எடுக்கப்படுகிறது.
- 25 மெகா வாட் திறன் கொண்ட சிறு புணல் மின் நிலையம் சிம்டேகா நகரத்தில் நிறுவப்பட்டுள்ளது.

### செல்லாக் பசை

சிம்டேகா நகரத்தில் செல்லாக் எனும் பசை உற்பத்தியில் முன்னிலை வகிக்கிறது.  

## போக்குவரத்து
சிம்டேகா நகரம் ஜார்கண்ட்-ஒடிசா-சத்தீஸ்கர் மாநிலங்களின் எல்லைகளில் அமைந்துள்ளது. சிம்டேகாவிலிருந்து அண்டை நகரங்களுக்குச் செல்லும் தொலைவுகள்:  
1. ராஞ்சி - 155&nbsp; கிலோ மீட்டர்
1. கும்லா - 77&nbsp;கிலோ மீட்டர்
1. சம்பல்பூர் ( ஒடிசா)- 158&nbsp;கிலோ மீட்டர்
1. ரூர்கேலா( ஒடிசா) - 70&nbsp;கிலோ மீட்டர்
## சுற்றுலா

1. கேலாகாக் அணை
1. இராம்ரேகா அணை
1. பால்கோட் காட்டுயிர் காப்பகம்
# நிலைக்கண்ணாடிச் சோதனை

கள் நிலைக்கண்ணாடிச் சோதனையில் தேராத முதனி வகைகளில் ஒன்றாகும்.|alt=]]  

**நிலைக்கண்ணாடிச் சோதனை** (mirror test) என்பது ஒரு விலங்கிற்கு காட்சி சுய இனங்காணும் திறன் உள்ளதா என்பதை அறிய 1970-ம் ஆண்டில் அமெரிக்க உளவியலாளர் கோர்டன் கேலப் ஜூனியரால் உருவாக்கப்பட்ட ஒரு நடத்தை நுட்பமாகும். இது **மதிப்பெண் சோதனை** என்றும் **நிலைக்கண்ணாடி சுய-அடையாளம் காணும் சோதனை** (mirror self-recognition [MSR] test) என்றும் **சிவப்புப் புள்ளி நுட்பம்** என்றும் **ரூஜ் சோதனை** என்றும் அழைக்கப்படுகிறது. நிலைக்கண்ணாடிச் சோதனை என்பது உடலியங்கியல்சார் மற்றும் அறிதிற சுய விழிப்புணர்வை அளவிடுவதற்கான பாரம்பரிய முறையாகும். இவ்வாறாயினும், விலங்குகள் நிலைக்கண்ணாடிச் சோதனையால் அளவிடப்படாத வழிகளில் கூட சுய அறிவைக் கொண்டிருக்க வல்லவை என்பது தற்போது ஏற்றுக்கொள்ளப்பட்டுள்ளது. விலங்குகள் அவற்றின் சொந்த ஓசைகளையும் வாசனைகளையும் தங்களத இனத்தைச் சேர்ந்த பிற விலங்குகளின் ஓசைகளிலிருந்தும் வாசனைகளிலிருந்தும் வேறுபடுத்துதல் இதற்கொரு எடுத்துக்காட்டாகும்.  

வழக்கமாக நிலைக்கண்ணாடிச் சோதனையில், ஒரு விலங்கு மயக்கமருந்து கொடுக்கப்பட்டு பின்னர் அதன் உடலில் அதனால் பார்க்க முடியாத ஒரு பகுதியில் வர்ணம் பூசப்பட்டோ அல்லது அடையாள ஒட்டுக் காகிதம் ஒட்டப்பட்டோ குறிக்கப்படுகிறது. மயக்க மருந்திலிருந்து அந்த விலங்கு மீளும்போது, ​​​​அதற்கு ஒரு நிலைக்கண்ணாடி அணுகல் வழங்கப்படுகிறது (அதாவது அந்த விலங்கின் அருகில் ஒரு நிலைக்கண்ணாடி வைக்கப்படுகிறது). அந்தக் கண்ணாடியில் தனது பிரதிபலிப்பினை சிறிது நேரம் அலசிய பின்னர் அந்த விலங்கு தன்னுடலில் குறிக்கப்பட்ட அந்த அடையாளத்தைத் கண்ணாடியில் பார்த்துத் தொட்டால், கண்ணாடியில் கண்ட பிரதிபலிப்பினை வேறெரு விலங்காகக் கருதாது அது தனது பிம்பத்தினுடையது தான் என்பதை அந்த விலங்கு உணர்கிறது என்பதற்கான அறிகுறியாக ஆராய்ச்சியாளர்களால் எடுத்துக் கொள்ளப்படுகிறது.  

விலங்கினங்களில் மிக சில இனங்கள் மட்டுமே நிலைக்கண்ணாடிச் சோதனையில் தேர்ச்சி பெற்றுள்ளன என்பது குறிப்பிடத்தக்கது. இவற்றில் பெரிய மனிதக் குரங்கு இனங்கள், ஒரு ஆசிய யானை, திருக்கை மீன்கள் (ray), டால்பின்கள், ஓர்க்கா திமிங்கலம் (orca), யூரேசியன் மாக்பி (Eurasian magpie) பறவை, மற்றும் கிளீனர் ராஸ்ஸே (cleaner wrasse) மீன் ஆகிய விலங்கினங்கள் அடங்கும். பல வகையான குரங்குகள், ராட்சத பாண்டாக்கள் மற்றும் கடல் சிங்கங்கள் உட்பட பல்வேறு வகையான விலங்கினங்கள் இந்த நிலைக்கண்ணாடிச் சோதனையில் தோல்வியடைவதாகக் கண்டறியப்பட்டுள்ளது.
# காட்வா


**கார்வா** அல்லது **காட்வா** (**Garhwa**), இந்தியாவின் ஜார்கண்ட் மாநிலத்தின் வடமேற்கில் அமைந்த காட்வா மாவட்டத்தின் நிர்வாகத் தலைமையிடம் மற்றும் நகராட்சி ஆகும். மாநிலத் தலைநகரான ராஞ்சியிலிருந்து 165 கிலோ மீட்டர் தொலைவில் கார்வா நகரம் உள்ளது. இதன் அருகில் அமைந்த தொடருந்து நிலையம் 10 கிலோ மீட்டர் தொலைவில், பலாமூவில் உள்ள கார்வா ரோட்டில் அமைந்துள்ளது. இது கிழக்கு மத்திய இரயில்வேயில் அமைந்துள்ளது. தில்லி, கொல்கத்தா, ராஞ்சி, கயா, பாட்னா, லக்னோ, ஜபல்பூர், போபால், வாரணாசி, கோட்டா போன்ற நகரங்களுக்குச் செல்லும் அனைத்து விரைவு வண்டிகளும் மற்றும் பாசஞ்சர் வண்டிகளும் கார்வா ரோடு தொடருந்து நிலையத்தில் நின்று செல்லும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 20 வார்டுகளும், 8,635 வீடுகளும் கொண்ட கார்வா நகராட்சியின் மக்கள் தொகை 46,059 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 892 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 6736 ஆகவுள்ளனர். இதன் சராசரி எழுத்தறிவு 80.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,740 மற்றும் 1,204 ஆகவுள்ளனர்.  

இதன் மக்கள் தொகையில் இந்துக்கள் 79.06%, இசுலாமியர் 20.22%, கிறித்தவர்கள் 0.56%) மற்றும் பிறர் 0.15% ஆகவுள்ளனர்.
# லாத்தேஹார்


**லோத்தேஹார்** (**Latehar**), இந்தியாவின் ஜார்கண்ட் மாநிலத்தில் மேற்கில் அமைந்த லாத்தேஹார் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இந்நகரம் மாநிலத் தலைநகரான ராஞ்சிக்கு வடமேற்கில் 107 கிலோ மீட்டர் தொலைவில் உள்ளது. மலைக்காடுகள் சூழ்ந்த லோத்தேஹார் நகரத்தைச் சுற்றிலும் கனிம வளங்கள் நிறைந்தது. இந்நகரத்தைச் சுற்றிலும் லோஹர்தக்கா, கும்லா, மேதினிநகர், சத்திரா போன்ற நகரங்கள் உள்ளது. இந்நகரத்தின் 25% மக்கள் பட்டியல் சமூகத்தினர் ஆவார். ஜார்கண்ட் மாநிலத்தின் இரண்டாவது பெரிய அருவி இந்நகரத்தில் உள்ளது. இந்நகரம் கடல் மட்டத்திலிருந்து 387 மீட்டர் (1,270 அடி) உயரத்தில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 13.42 எக்டேர் பரப்பளவும், 5315 வீடுகளும் கொண்ட லோத்தேஹார் பேரூராட்சியின் மொத்த மக்கள் தொகை 26,981 ஆகும். அதில் ஆண்கள் 14152 மற்றும் பெண்கள் 12829 ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 77.85% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5168 மற்றும் 1436 ஆகவுள்ளனர்.  
இதன் மக்கள் தொகையில் இந்துக்கள் 20,800, இசுலாமியர் 4,387, கிறித்தவர்கள் 984 மற்றும் பிறர் 810 பேராக உள்ளனர்.  
## பொருளாதாரம்
இந்நகர மக்கள் மலைவளம், காட்டு வளம், கனிம வளம் மற்றும் வேளாண்மையை நம்பி வாழ்கின்றனர். இங்குள்ள மலைக்காடுகளிலிருந்து கிடைக்கும் காட்டு வளங்களான தேன், மூலிகைச் செடிகளைச் சேகரித்து விற்பனை செய்கின்றனர். மேலும் இப்பகுதியில் உள்ள நிலக்கரிச் சுரங்களில் வேலை செய்கின்றனர்.இங்கு எஸ்ஸார் நிறுவனத்தின் 1800 மெகா வாட் திறன் கொண்ட நிலக்கரி அடிப்படையிலான அனல் மின் நிலையம் இயங்குகிறது.  

## கல்வி
- செயிண்ட் ஜோசப் மேல்நிலைப் பள்ளி
- லோத்தேஹார் பொதுப் பள்ளி
- லோத்தேஹார் கலை & அறிவியல் கல்லூரி
# ஆண்டிலோப்


**ஆண்டிலோப்** என்பது தெற்காசியாவின் ***புல்வாய்*** என்ற முறுக்கப்பட்ட ஒற்றை கொம்பு உயிரினங்களைக் கொண்ட போவிட் பேரினமாகும். இதில் அழிந்துபோன இரண்டு சிற்றினங்களும் அறியப்படுகின்றன.  

பல புதைபடிவ மிருகங்கள் இந்த பேரினத்தில் சேர்க்கப்பட்டுள்ளன. ஆனால் பின்னர் இவை புதிய வகைகளில் வைக்கப்பட்டுள்ளன. எடுத்துக்காட்டாக, முன்பு *ஆண்டிலோப் பிளானிகோரிசு* என அறியப்பட்ட சிற்றினம் இப்போது அதன் சொந்த பேரினமான *நிசிடோர்கசில்* வைக்கப்பட்டுள்ளது.
# கெமிட்ராகசு


***கெமிட்ராகசு*** என்பது போவிட்சு குடும்பப் பேரினமாகும். இது தற்போது இமயமலை வரையாடு என்ற ஒற்றை சிற்றினத்தைக் கொண்டுள்ளது. அழிந்துபோன இரண்டு இனங்கள் பிலிசுடோசின் காலத்திலிருந்து அறியப்படுகின்றன.  

அரேபிய வரையாடு மற்றும் நீலகிரி வரையாடு ஒரு காலத்தில் *கெமிட்ராகசில்* சேர்க்கப்பட்டன. ஆனால் பின்னர் இவை இவற்றின் வகைப்பாடு மாற்றியமைக்கப்பட்டன.
# லோஹர்தக்கா



**லோஹர்தக்கா** (**Lohardaga**), இந்தியாவின் ஜார்கண்ட் மாநிலத்தின் மத்திய மேற்கில் அமைந்த லோஹர்தக்கா மாவட்டத்தின் நிர்வாகத் தலமையிடம் மற்றும் நகராட்சி ஆகும். இது மாநிலத் தலைநகரான ராஞ்சிக்கு மேற்கில் கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 647&nbsp;மீட்டர் (2122&nbsp;அடி) உயரத்தில் உள்ளது.  

## பொருளாதாரம்
லோஹர்தக்கா நகரத்தைச் சுற்றிலும் பாக்சைடு (அலுமினியம்) கனிமச் சுரங்கங்களிலிருந்து அதிக அளவில் வெட்டி எடுக்கப்படுகிறது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 22 வார்டுகளும், 11,102 வீடுகளும் கொண்ட லோஹர்தக்க நகராட்சியின் மக்கள் தொகை 57,411 ஆகும். அதில் ஆண்கள் 29,374 மற்றும் பெண்கள் 28,037 ஆக உள்ளனர். பாலின விகிதம் 1000 ஆண்களுக்கு 926 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.69% ஆகவுள்ளனர். இதன் சராசரி எழுத்தறிவு 85.37% ஆகவுள்ளது. இதன் மக்கள் தொகையில் இந்துக்கள் 46.46%, இசுலாமியர் 29.29%, கிறித்தவர்கள் 5.21% மற்றும் பிறர் 19.05% ஆகவுள்ளனர்.
# போனல் வரையாடு


***கெமிட்ராகசு போனலி***, **போனல் வரையாடு** (*Hemitragus bonali*), ஐரோப்பாவின் பிலிசுடோசின் மற்றும் காக்கசஸ் மலைப் பகுதியிலிருந்து அழிந்துபோன போவிட் சிற்றினமாகும்.  

போனல் வரையாடு மிக சமீபத்திய எச்சங்கள் 298,000 ± 55,000 ஆண்டுகள் வரையிலான அடுக்குகளில் காணப்பட்டன. போனல் வரையாடு, அழிந்துபோன மற்றொரு ஐரோப்பிய வரையாடு சிற்றினமான *கெமிட்ராகசு செட்ரென்சிசுடன்* நெருங்கிய தொடர்புடையது (மற்றும் மூதாதையராக இருக்கலாம்).
# கெமிட்ராகசு செட்ரென்சிசு


***கெமிட்ராகசு செட்ரென்சிசு*** என்பது பிரான்சு மற்றும் ஐபீரியமூவலந்தீவில் அறியப்பட்ட போவிட் பேரினத்தின் அழிந்துபோன சிற்றினமாகும்.  

*கெமிட்ராகசின்* மற்ற சிற்றினங்கள் ஐரோப்பாவில் அழிந்துபோன *கெமிட்ராகசு போனலி* மற்றும் வாழும் இமயமலை வரையாடு ஆகும். *கெ.செட்ரென்சிசு* தனது இரண்டு நெருங்கிய உறவினர்களுக்கு இடையே உள்ள இடைநிலை அம்சங்களைக் கொண்டுள்ளது. மேலும் இது *கெ.போனலி*யிலிருந்து தோன்றியிருக்கலாம்.
# கோழி வளர்ப்பு மற்றும் மேலாண்மை கல்லூரி, ஒசூர்


**கோழி வளர்ப்பு மற்றும் மேலாண்மை கல்லூரி** (*college of poultry production and management, Hosur*) என்பது கிருஷ்ணகிரி மாவட்டம் ஒசூரில் தமிழக அரசால் நடத்தப்படும் கோழி வளர்ப்பு மற்றும் மேலாண்மை கல்லூரியாகும். இக்கல்லூரி தமிழ்நாடு கால்நடை மருத்துவ அறிவியல் பல்கலைக்கழகத்தின் உறுப்புக் கல்லூரி ஆகும். இக்கல்லூரி 8, ஆகத்து, 2011 ஆம் ஆண்டு தமிழக அரசால் துவக்கப்பட்டது. 2011-12 கல்வியாண்டுக்கான மாணவர் சேர்க்கை நடத்தப்பட்டது. இக்கல்லூரியின் வளாகம் 80 ஏக்கர் பரப்பளவைக் கொண்டுள்ளது. இக்கல்லூரி வளாகம் ஒசூர் மத்திகிரியில் உள்ள மாவட்ட கால்நடை பண்ணை வளாகத்தில் உள்ளது. இக்கல்லூரியில் ஆண்டுக்கு 40 மாணவர்களை சேர்க்கப்பட்டு பயிற்றுவிக்கப்படுகின்றனர்.  

இக்கல்லூரியில் இளங்கலை தொழில் நுட்பம் (கோழியின தொழில்நுட்பம்) பாடமானது நான்கு ஆண்டு படிப்பாக பயிற்றுவிக்கப்படுகிறது. மாணவர்கள் ஒற்றைச் சாளர முறையில் சேர்க்கப்படுகின்றனர்.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கிருட்டிணகிரி மாவட்டத்திலுள்ள கல்வி நிலையங்கள்
# சத்ரா


**சத்ரா** (**Chatra**), இந்தியாவின் ஜார்கண்ட் மாநிலத்தின் வடக்கில் உள்ள சத்ரா மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான ராஞ்சிக்கு வடமேற்கே 142 கிலோ மீட்டர் தொலைவில் உள்ளது. கடல் மட்டத்திலிருந்து 450 மீட்டர் உயரத்தில் அமைந்த சத்ரா நகரம் மலைக்காடுகளால் சூழ்ந்தது. சத்ரா மாவட்டத்தில் பல அருவிகள் உள்ளது. 2021-ஆம் ஆண்டில் 660 மெகா வாட் திறன் கொண்ட 3 அனல் மின் நிலையங்கள் சத்ராவில் நிறுவப்பட்டது. சத்ரா மாவட்டத்தில் மத்திய நிலக்கரி வயல்களின், பரப்பளவு சத்ரா மாவட்டதில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 22 வார்டுகளும், 8,402 வீடுகளும் கொண்ட சத்ரா நகராட்சியின் மக்கள் தொகை 49,985 ஆகும். அதில் ஆண்கள் 26,555 மற்றும் பெண்கள் 23,430 ஆக உள்ளனர். பாலின விகிதம் 1000 ஆண்களுக்கு 882 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7800 ஆகவுள்ளனர். இதன் சராசரி எழுத்தறிவு 80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,603 மற்றும் 439 ஆகவுள்ளனர்.  

இதன் மக்கள் தொகையில் இந்துக்கள் 67.33%, இசுலாமியர் 31.63%, கிறித்தவர்கள் 0.32% மற்றும் பிறர் 0.71 % ஆகவுள்ளனர்.  
## போக்குவரத்து
தேசிய நெடுஞ்சாலைகள் எண் 22 மற்றும் 522 சத்ரா நகரத்தின் வழியாகச் செல்கிறது.  
## கல்வி
சத்ரா அரசு கலை அறிவியல் கல்லூரி 1961-இல் நிறுவப்பட்டது.
# முக்தி பவன், காசி

, ஆண்டு 2007.]]  
**முக்தி பவன்** அல்லது **மோட்ச இல்லம்** (**Mukti Bhawan**, commonly known as **Moksha Bhawan**), இந்துக்களின் உயரிய புனித தலமான கருதப்படும் கங்கை ஆறு பாயும் வாராணசி எனப்படும் காசி இறந்து, சடலத்தை எரியூட்டுவதால் கிடைக்கும் சாம்பலை கங்கை ஆற்றில் கரைப்பதால், தாங்கள் செய்த பாவங்கள் விலகி, முக்தி கிடைக்கும் என்பது இந்துக்களின் தொன்ம நம்பிக்கையாகும்.  

மக்கள் முக்தி அடைவதற்காக புனித நகரமான காசியில் தங்கள் வாழ்க்கையின் இறுதி நாட்களைக் கழிக்க விரும்பும் 65 வயதிற்கு மேற்பட்டவர்கள் தங்குமிடமாக முக்தி பவன் செயல்படுகிறது. நிரந்தரமாக நோய்வாய்ப்பட்டு மரண படுக்கையில் உள்ளவர்களுக்கு இங்கு தங்குவதற்கு முன்னுரிமை அளிக்கப்படுகிறது.  

காசி விஸ்வநாதர் கோயில் வளாகப் பகுதியில், டால்மியா அறக்கட்டளையால், 1908-இல் 12 அறைகளுன் கூடிய இரட்டை மாடிகளுடன் நிறுவப்பட்டது. தற்போது 40 படுக்கைகளுடன் கூடிய புதிய முக்தி பவனை பராமரிக்க நான்கு பணியாளர்கள் மற்றும் ஒரு மேலாளர் உள்ளனர்.  

காசியில் தன் வாழ்நாள் முடியும் வரை முக்தி பவனில் தங்குவதற்கு கட்டணம் நாள் ஒன்றுக்கு ரூபாய் 20 வசூலிக்கப்படுகிறது. இறக்கும் நிலையில் உள்ளவருக்கு உதவியாளர் ஒருவர் இருக்க அனுமதிக்கப்படுகிறார்கள். இறக்காமல் உடல் நலத்துடன் இருப்பவர்களை முக்தி பவனை விட்டு வீட்டிற்கு அனுப்பி வைக்கிறார்கள்.  

இறப்பிற்கு பிறகு சடலத்தை கங்கை ஆற்றில் நனைத்து, மணிகர்ணிகா படித்துறையில் எரியூட்டிய பிறகு கிடைக்கும் சாம்பலை கங்கை ஆற்றில் கரைத்தால் மோட்சம் கிடைக்கும் என்பது இந்துக்களின் நம்பிக்கை ஆகும்.  

## முக்தி பவனின் நோக்கம்
முக்தி பவனை நடத்துவதன் முக்கிய நோக்கம் வாரணாசியில் மோட்சத்தை அடைய விரும்பும், ஆனால் அவர்களின் இறுதி நாட்களில் தங்குவதற்கு இடம் இல்லாத ஏழை மக்களுக்கு அடைக்கலம் கொடுப்பதாகும். இந்துக்கள் அனைவரும் சாதி வேறுபாடு இன்றி முக்தி பவனுக்கு வரவேற்கப்படுகிறார்கள். முன்பதிவுகள் எதுவும் இல்லாததால், முக்தி பவன் ஒரு விடுதி அல்ல.  
## இதனையும் காண்க
- மணிகர்ணிகா படித்துறை
# சுழற்சி அணி

நேரியல் இயற்கணிதத்தில், ஒரு **சுழற்சி அணி** (*Rotation matrix*) என்பது யூக்ளிடியன் வெளியில் ஒரு சுழற்சியைச் செய்யப் பயன்படும் ஒரு உருமாற்ற அணி ஆகும். எடுத்துக்காட்டாக,  

: <math>R = \begin{bmatrix}  
\cos \theta & -\sin \theta \\  
\sin \theta & \cos \theta  
\end{bmatrix}  
</math>  

இரு பரிமாண கார்ட்டீசியன் ஆள்கூற்று முறைமையின் ஆதிப் புள்ளியை பொறுத்து தளத்தில் புள்ளிகளை கோணத்தில் (இடது பக்கமாக) சுழற்றுகிறது. நிலையான ஆயங்கள் கொண்ட ஒரு தளப் புள்ளியில் சுழற்சியைச் செய்ய, அது ஒரு நெடுவரிசை திசையனாக எழுதப்பட்டு, அணி ஆல் பெருக்கப்பட வேண்டும்:  

: <math>  
R\mathbf{v} = \begin{bmatrix}  
\cos \theta & -\sin \theta \\  
\sin \theta & \cos \theta  
\end{bmatrix}  
\begin{bmatrix} x \\ y \end{bmatrix}  
=  
\begin{bmatrix}  
x\cos\theta-y\sin\theta \\  
x\sin\theta+y\cos\theta  
\end{bmatrix}.  
</math>  

மற்றும் என்பது ஒரு திசையனின் இறுதிப்புள்ளி ஆயங்களாக இருந்தால், என்பது cosine மற்றும் என்பது sine என்றால், மேலே உள்ள சமன்பாடுகள் முக்கோணவியல் கூட்டுத்தொகை கோண சூத்திரங்களாக மாறும். உண்மையில், ஒரு சுழற்சி அணியை அணி வடிவத்தில் திரிகோணவியல் கூட்டுத்தொகை கோண சூத்திரங்களாகக் காணலாம். இதைப் புரிந்துகொள்வதற்கான ஒரு வழி என்னவென்றால், அச்சில் இருந்து 30° கோணத்தில் ஒரு திசையன் உள்ளது, மேலும் அந்தக் கோணத்தை மேலும் 45° ஆல் சுழற்ற விரும்புகிறோம். நாம் திசையெண் முடிகின்ற இடத்தில் ஆயங்களை 75° இல் கணக்கிட வேண்டும்.  

இந்தக் கட்டுரையில் உள்ள எடுத்துக்காட்டுகள், *வலது கை ஒருங்கிணைப்பு அமைப்பில்* ( இலிருந்து *எதிரெதிர்* திசையில்) *முன் பெருக்கத்தால்* (இடதுபுறத்தில் ) திசையன்களின் *செயலில் உள்ள சுழற்சிகளுக்குப்* பொருந்தும். இவற்றில் ஏதேனும் ஒன்று மாற்றப்பட்டால் (திசையன் பதிலாக சுழலும் அச்சுகள், ஒரு *செயலற்ற மாற்றம்* போன்றவை), அதன் இடமாற்றத்துடன் ஒத்துப்போகும் உதாரண மேட்ரிக்ஸின் தலைகீழ் பயன்படுத்தப்பட வேண்டும்.  

அணி பெருக்கல் பூஜ்ஜிய திசையன் (தோற்றத்தின் ஆயத்தொலைவுகள்) மீது எந்த விளைவையும் ஏற்படுத்தாது என்பதால், சுழற்சி அணிகள் தோற்றம் பற்றிய சுழற்சிகளை விவரிக்கின்றன. சுழற்சி அணி அத்தகைய சுழற்சிகளின் இயற்கணித விளக்கத்தை வழங்குகின்றன, மேலும் அவை வடிவியல், இயற்பியல் மற்றும் கணினி வரைகலை ஆகியவற்றில் கணக்கீடுகளுக்கு பரவலாகப் பயன்படுத்தப்படுகின்றன. சில இலக்கியங்களில், *சுழற்சி* என்ற சொல் முறையற்ற சுழற்சிகளை உள்ளடக்கியதாக பொதுமைப்படுத்தப்பட்டுள்ளது, இது −1 (+1 க்கு பதிலாக) அணிக்கோவை கொண்ட செங்குத்து அணிகளாக வகைப்படுத்தப்படுகிறது. இவை *சரியான* சுழற்சிகளை *பிரதிபலிப்புகளுடன்* இணைக்கின்றன (இது திசைதிருப்பலை மாற்றுகிறது ).  

சுழற்சி அணிகள் என்பது மெய் எண்கள் உள்ளீடுகளை கொண்ட சதுர அணிகள் . இன்னும் குறிப்பாக, அவை அணிக்கோவையுடன் கூடிய செங்குத்து அணிகளாக வகைப்படுத்தப்படலாம்.&nbsp;அதாவது, சதுர அணி என்பது மற்றும் எனில் மட்டுமே சுழற்சி அணி ஆகும்.
# சப்தகிரி (திருப்பதி)



**சப்தகிரி** (*Sapthagiri*) அல்லது திருமலை என்று அழைக்கப்படுவது, இந்தியாவின் ஆந்திரப் பிரதேசத்தின் திருப்பதி மாவட்டத்தில் திருப்பதிக்கு அருகில் உள்ள மலை நகரமான திருமலையில் அமைந்துள்ளது. இந்த மலை கடல் மட்டத்திலிருந்து 853 மீ உயரத்தில் உள்ளது மற்றும் சுமார் பகுதியாகும். இது ஏழு சிகரங்களைக் கொண்டுள்ளது. இது ஆதிசேஷனின் ஏழு தலைகளைக் குறிக்கும். இதனால் *சேசாசலம்* என்று பெயர் பெற்றது. இந்த ஏழு சிகரங்கள் சேஷாத்திரி, நீலாத்திரி, கருடாத்திரி, அஞ்சனாத்திரி, வருசபாத்திரி, நாராயணாத்திரி மற்றும் வெங்கடாத்திரி என்று அழைக்கப்படுகின்றன. இந்த மலை புகழ்பெற்ற மற்றும் மிகவும் புனிதமான இந்து தெய்வமான வெங்கடாசலபதி கோயிலால் மிகவும் பிரசிதிப்பெற்றது. ஏழாவது சிகரமான *வெங்கடாத்ரியில்* (வெங்கடாசலம் அல்லது வேங்கடமலை என்றும் அழைக்கப்படுகிறது) கோயில் ஒன்று உள்ளது. மேலும் இது "ஏழு மலைகளின் கோயில்" என்றும் அழைக்கப்படுகிறது. இந்துக் கடவுளான விஷ்ணுவின் வடிவமான வெங்கடாசலபதி இந்தக் கோயிலின் முதன்மைக் கடவுள் ஆவார். இவர் பாலாஜி, கோவிந்தா மற்றும் ஸ்ரீநிவாசா எனப் பல பெயர்களில் அறியப்படுகிறார். இந்த கோவில் ஸ்ரீசுவாமி புட்கரணியின் தென்கரையில் உள்ளது. இது ஒரு புனித நீர் தெப்பமாகும்.  

## ஏழு மலைகள்
சப்தகிரி என்றும் அழைக்கப்படும் ஏழு மலை சப்த ரிஷியை (ஏழு முனிவர்கள்) குறிக்கின்றன. சில சமயங்களில் சபதகிரி என்று அழைக்கிறார்கள். இதனால் இந்த இறைவனுக்கு சப்தகிரிநிவாசா என்று பெயர். பின்வருபவை ஏழு மலைகள்:  

- விருசபத்திரி - ஸ்ரீநிவாசன் மீது தவம் செய்த அசுர விருசபாவின் பெயரால் அழைக்கப்படும் மலை
- அஞ்சனாத்திரி - அனுமன் மலை. அனுமனின் தாயார் அஞ்சனாதேவி 12 ஆண்டுகள் தவம் செய்ததாகக் கூறப்படுகிறது.
- நீலாத்திரி - நீலா தேவியின் மலை - பக்தர்கள் காணிக்கையான முடியை நீலா தேவி ஏற்றுக்கொண்டதாக நம்பப்படுகிறது. நீளாதேவிக்கு வேங்கடேச பெருமான் அளித்த வரம்தான் காரணம்.
- கருடாத்திரி அல்லது கருடாசலம் - கருடன் மலை, விஷ்ணுவின் வாகனம்
- சேஷாத்திரி அல்லது சேஷாசலம் - சேஷ மலை, விஷ்ணுவின் தசா
- நாராயணாத்திரி - நாரத முனி மலை
- வெங்கடாத்ரி - வெங்கடேஸ்வரரின் மலை
# உசாகோதி காட்டுயிர் சரணாலயம்



**உசாகோதி காட்டுயிர் சரணாலயம்** (*Ushakothi Wildlife Sanctuary*) என்பது 1962ஆம் ஆண்டு 304.03 சதுர கிலோமீட்டர் பரப்பளவில் வனப்பகுதியில் நிறுவப்பட்ட காட்டுயிர் காப்பகம் ஆகும். இது சம்பல்பூரிலிருந்து சுமார் 22 கிலோமீட்டர் தொலைவில் அமைந்துள்ளது. இந்தச் சரணாலயத்தின் மேற்கில் ஈராக்குது அணை அமைந்துள்ளது.  

## தாவரங்களும் விலங்குகளும்
இது முக்கியமாக வறண்ட இலையுதிர் காடு வகையாகும். இங்குக் குங்கிலியம், சந்தனம், வெண்மருது, வேம்பு, அகாசியா, சவுக்கு போன்ற மரங்கள் அதிகமாக உள்ளன. விலங்கினங்களில் புலிகள், யானைகள், சாம்பார் சிறுத்தைகள் மற்றும் காட்டெருமை ஆகியவை காணப்படுகின்றன. தற்போது சரணாலயத்தில் சுமார் 15 புலிகள் மற்றும் 35 யானைகள் உள்ளதாகத் தகவல்கள் தெரிவிக்கின்றன. இது பறவைகள் வளம் நிறைந்த பகுதியாகும். இந்த சரணாலயத்தின் முக்கிய ஈர்ப்பு துடுப்பு வால் கரிச்சான் மற்றும் பறக்கும் அணில் ஆகும். இரவு தங்குவதற்குச் சரணாலயத்திற்குள் இரண்டு அறைகள் கொண்ட வன ஓய்வு இல்லம் உள்ளது.
# காகிர்மாதா கடல் சரணாலயம்



**காகிர்மாதா கடல் சரணாலயம்** (*Gahirmatha Marine Sanctuary*) என்பது ஒடிசாவில் அமைந்துள்ள ஒரு கடல் வனவிலங்கு சரணாலயம். இது இந்தியாவில் ஒடிசாவின் மிகவும் பிரபலமான சுற்றுலா அம்சமாகும். இச்சரணாலயம் ஆலிவ் ரிட்லி ஆமைகளின் இனப்பெருக்க இடமாகத் திகழ்கிறது. இது வடக்கே தாம்ரா ஆற்றின் முகத்துவாரத்திலிருந்து தெற்கே பிராம்மி ஆற்றின் முகத்துவாரம் வரை நீண்டுள்ளது. ஒலிவ நிறச் சிற்றாமைகளுக்கான கூடு கட்டி இனப்பெருக்கம் செய்யும் கடற்கரையாக இது மிகவும் பிரபலமானது. ஆமைகள் கூடு கட்டும் உலகின் முக்கியமான கடற்கரைகளில் இதுவும் ஒன்றாகும்.
# தமிழ்நாடு அரசு இசைக் கல்லூரி, கோயம்புத்தூர்

**தமிழ்நாடு அரசு இசைக் கல்லூரி, கோயம்புத்தூர்** (*Tamil Nadu Government Music College, Coimbatore*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு மதுரை மாவட்டம் கோயம்புத்தூரில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் சென்னை, மதுரை, திருவையாறு ஆகிய இடங்களில் உள்ளன.  

## துவக்கம்
இக்கல்லூரி தமிழகத்தின் 1993இல் தோற்றுவிக்கப்பட்டது. தற்போது கோவையிலிருந்து 15 கி.மீ தூரத்தில் உள்ள மலுமிச்சம்பட்டியில் 11.06.2016 முதல் சொந்த கட்டடத்தில் செயல்பட்டு வருகின்றது.  

## பட்டப்படிப்புகள்
இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், தவில், நாதசுரம், பரதநாட்டியம், குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன. இக்கல்லூரியின் தேர்வுகள் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக மூலமாக நடத்தப்பட்டு அதற்கான சான்றிதழ்கள் அப்பல்கலைக்கழகத்தினால் வழங்கப்பட்டு வருகின்றது.
# அனுமான்காட்



**அனுமான்காட்** (**Hanumangarh**), இந்தியாவின் மேற்கில் உள்ள இராஜஸ்தான் மாநிலத்தின் வடக்கில் அமைந்த அனுமான்காட் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூருக்கு வடமேற்கே 400 கிலோ மீட்டர் தொலைவிலும்; இந்தியத் தலைநகரான புது தில்லிக்கு மேற்கே 380 கிலோ மீட்டர் தொலைவிலும் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, அனுமான்காட் நகரத்தின் மக்கள் தொகை 1,50,958 ஆகும். அதில் ஆண்கள் 79,709 மற்றும் 71,249 பெண்கள் ஆக உள்ளனர். பாலின விகிதம் 1000 ஆண்களுக்கு 894 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 18,094 ஆகவுள்ளனர். இதன் சராசரி எழுத்தறிவு 76.88% ஆகவுள்ளது. இதன் மக்கள் தொகையில் இந்துக்கள் 82.17 %, இசுலாமியர் 7.33%, சமணர்கள் 0.40%, சீக்கியர்கள் 9.75%, கிறித்தவர்கள் 0.20% மற்றும் பிறர் 0.15% ஆகவுள்ளனர்.  

## அனுமான்காட் சந்திப்பு தொடருந்து நிலையம்

வெளியே பகத் சிங் சதுக்கம்]]  

ஜோத்பூர்-பட்டிண்டா செல்லும் இருப்புப் பாதையில் உள்ள அனுமான்காட் சந்திப்பு தொடருந்து நிலையம் நாட்டின் முக்கிய நகரங்களுடன் இணைக்கிறது.  
## கல்வி
- அரசு என் எம் பி ஜி கல்லூரி
- ரையான் கல்லூரி
- சாரா பொறியியல் மற்றும் தொழில்நுட்பக் கல்லூரி
- அரசு நேரு நினைவு பட்டமேற்படிப்புக் கல்லூரி, அனுமான்காட் நகரம்
# பிவாடி


**பிவாடி** (**Bhiwadi**), இந்தியாவின் மேற்கில் உள்ள இராஜஸ்தான் மாநிலத்தின் வடகிழக்கில் அமைந்த அல்வார் மாவடத்தில் உள்ள நகரம் மற்றும் நகராட்சி ஆகும். இது மாவட்டத் தலைமையிடமான அல்வாருக்கு வடக்கில் 85 கிலோ மீட்டர் தொலைவிலும்; மாநிலத் தலைநகரான ஜெய்ப்பூருக்கு வடகிழக்கில் 200 கிலோ மீட்டர் தொலைவிலும்; இந்தியத் தலைநகரான புது தில்லிக்கு தென்கிழக்கில் 66 கிலோ மீட்டர் தொலைவிலும் உள்ளது. பிவாடி நகரம் இராஜஸ்தான்-அரியானா எல்லையில் உள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, பரப்பளவு கொண்ட இந்நகரத்தின் மக்கள் தொகை ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே மற்றும் ஆகவுள்ளனர்.  

இதன் மக்கள் தொகையில் இந்துக்கள் , இசுலாமியர் , பௌத்தர்கள் , சமணர்கள் ,  
சீக்கியர்கள் , கிறித்தவர்கள் ,  
மற்றும் பிறர் 0. % ஆகவுள்ளனர்.
# இந்திய மகளிர் துடுப்பாட்ட சங்கம்


**இந்திய மகளிர் துடுப்பாட்ட சங்கம்** (*Women's Cricket Association of India*) 1973 ஆம் ஆண்டு மகாராட்டிர மாநிலம் புனேவில் நிறுவப்பட்டது. இந்திய துடுப்பாட்ட விளையாட்டின் ஆளும் குழுவாக இச்சங்கம் செயல்பட்டது. 2007 ஆம் ஆண்டு இந்திய துடுப்பாட்ட கட்டுப்பாட்டு வாரியத்துடன் இந்திய மகளிர் துடுப்பாட்ட சங்கம் இணைக்கப்பட்டது. பாராளுமன்ற உறுப்பினரான பிரேமலகாகி சவான் சங்கத்தின் முதல் தலைவராக இருந்தார்.  

## வரலாறு

1973 ஆம் ஆண்டு திசம்பர் மாதம் 23 ஆம் தேதியன்று இந்திய மகளிர் துடுப்பாட்ட சங்கத்தில் 14 பிராந்திய அணிகள் இருந்தன. அந்த ஆண்டில் இச்சங்கத்தினர் தேசிய அளவிலான போட்டிகளுக்கு ஏற்பாடு செய்தனர். 2005-06 ஆம் ஆண்டில் பன்னாட்டு மகளிர் துடுப்பாட்ட சங்கம் பன்னாட்டு துடுப்பாட்ட அவையுடன் இணைக்கப்பட்டது. 2007 ஆம் ஆண்டு இந்திய மகளிர் துடுப்பாட்ட சங்கம் இந்தியத் துடுப்பாட்டக் கட்டுப்பாடு வாரியத்துடன் இணைக்கப்பட்டது.
# பரான், இராஜஸ்தான்



**பாரான்** (**Baran**), இந்தியாவின் மேற்கில் அமைந்த இராஜஸ்தான் மாநிலத்தில் தென்கிழக்கில் உள்ள பாரான் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூருக்கு தென்கிழக்கே 300 கிலோ மீட்டர் தொலைவிலும்; இந்தியத் தலைநகரான புது தில்லிக்கு தெற்கே 600 கிலோ மீட்டர் தொலைவிலும் உள்ளது. இதன் கிழக்கே கோட்டா நகரம் 74 கிலோ மீட்டர் தொலைவில் உள்ளது. இதனருகே சாப்ரா நகரம் அமைந்துள்ளது.  

## அமைவிடம்
கடல்மட்டத்திலிருந்து 262 மீட்டர் உயரத்தில் உள்ள பாரான் நகரத்தைச் சுற்றிலும் காளி சிந்து ஆறு, பார்வதி ஆறு மற்றும் பர்பன் ஆறுகள் பாய்கிறது. இது இராஜஸ்தான்-மத்தியப் பிரதேசம் எல்லையில் அமைந்துள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 35 வார்டுகளும், 23,277 வீடுகளும் கொண்ட பாரான் நகராட்சியின் மக்கள் தொகை 1,17,992 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 932 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்15190 (13%) ஆகவுள்ளனர். இதன் சராசரி எழுத்தறிவு 80.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 27,063 (22.9%) மற்றும் 6,259 (5.3%) ஆகவுள்ளனர்.  

இதன் மக்கள் தொகையில் இந்துக்கள் 84.32%, இசுலாமியர் 14%, சமணர்கள் 1.16%, சீக்கியர்கள் 0.25%, கிறித்தவர் 0.15% மற்றும் பிறர் 0.13% ஆகவுள்ளனர்.  
## சாலைப் போக்குவரத்து
தேசிய நெடுஞ்சாலை பழைய எண் 76, புதிய எண் 27 பாரான் நகரம் வழியாகச் செல்கிறது. கிழக்கையும், மேற்கையும் இணைக்கும் தேசிய நெடுஞ்சாலையின் புதிய எண் 27, இந்நகரத்தின் வழியாகச் செல்கிறது.  
## இதனையும் காண்க
- சாப்ரா நகரம்
- பாரான் மாவட்டம்
# பெரிய பிரித்தானியா மற்றும் அயர்லாந்தின் ஐக்கிய இராச்சியம்


**பெரிய பிரித்தானிய மற்றும் அயர்லாந்தின் ஐக்கிய இராச்சியம்** பிரித்தானியத் தீவுகள் ஒரு இறையாண்மை கொண்ட அரசாக இருந்தது, இது 1801 மற்றும் 1922 க்கு இடையில் இருந்தது, அது அயர்லாந்து முழுவதையும் உள்ளடக்கியது. இது யூனியன் 1800 சட்டங்களால் நிறுவப்பட்டது, இது பெரிய பிரித்தானிய இராச்சியம் மற்றும் அயர்லாந்து இராச்சியம் ஒரு ஒருங்கிணைந்த மாநிலமாக இணைக்கப்பட்டது. 1922 ஆம் ஆண்டில் ஐரிஷ் சுதந்திர மாநிலத்தை (Irish Free State) நிறுவியதன் மூலம், மீதமுள்ளவை 1927 ஆம் ஆண்டில் பெரிய பிரித்தானியா மற்றும் வட அயர்லாந்தின் ஐக்கிய இராச்சியம் என மறுபெயரிடப்பட்டது.
# சாப்ரா நகரம்


**சாப்ரா** (**Chhabra**) (छाबड़ा गुगोर/ छबड़ा / چھابرہ), இந்தியாவின் மேற்கில் அமைந்த இராஜஸ்தான் மாநிலத்தின் தென்மேற்கில் உள்ள பாரான் மாவட்டத்தில் உள்ள நகரம் ஆகும். சாப்ரா நகரம் நாற்புறமும் கோட்டைச் சுவர்களுடன் ஆறு நுழைவாயில்களுடன் கூடிய வரலாற்றுச் சிறப்பு மிக்க நகரம் ஆகும். இது இராஜஸ்தான்-மத்தியப் பிரதேசம் எல்லையில் அமைந்த நகரம் ஆகும். இது ஜெய்ப்பூருக்கு தென்கிழக்கில் 390 கிலோ மீட்டர் தொலைவிலும்; புது தில்லிக்கு கிழக்கே 196 கிலோ மீட்டர் தொலைவிலும் உள்ளது. இதனருகே பாரான் மாவட்டத் தலைமையிடம் பாரான் நகரம் உள்ளது. இது கடல் மட்டத்திலிருந்து 321 மீட்டர் உயரத்தில் உள்ளது.  

சாப்ரா கோட்டா, ஜெய்ப்பூர், இந்தூர், ஜபல்பூர் போன்ற நகரங்களுடன் இருப்புப் பாதையால் இணைக்கப்பட்டுள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 20 வார்டுகளும், 6326 வீடுகளும் கொண்ட சாப்ரா நகராட்சியின் மக்கள் தொகை 32,285 ஆகும். அதில் ஆண்கள் 16,844 மற்றும் பெண்கள் 15,441 ஆக உள்ளனர். பாலின விகிதம் 1000 ஆண்களுக்கு 917 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 4,649 (14.40 %)ஆகவுள்ளனர். இதன் சராசரி எழுத்தறிவு 72.84% ஆகவுள்ளது. இதன் மக்கள் தொகையில் இந்துக்கள் 69.59%, இசுலாமியர் 29.34%, சமணர்கள் 0.75%, கிறித்தவர்கள் 0.15%, மற்றும் பிறர் 0.16% ஆகவுள்ளனர்.  
## தொழில்
சாப்ராவில் 3000 மெகா வாட் திறன் கொண்ட இரண்டு அனல் மின் நிலையங்கள் உள்ளது. 3000  
## இதனையும் காண்க
- பாரான் மாவட்டம்
- பாரான்
# குள்ளஞ்சாவடி


**குள்ளஞ்சாவடி** (Kullanchavadi), இந்தியாவின் தமிழ்நாட்டின் கடலூர் மாவட்டம், குறிஞ்சிப்பாடி வட்டம், குறிஞ்சிப்பாடி ஊராட்சி ஒன்றியம், வழுதலம்பட்டு ஊராட்சியில் குள்ளஞ்சாவடி கிராமம் உள்ளது.இது கடலூருக்கு தெற்கே 20 கிலோ மீட்டர் தொலைவிலும், குறிஞ்சிப்பாடிக்கு வடக்கே 11 கிலோ மீட்டர் தொலைவிலும் உள்ளது. இதனருகே கோ. அப்பியம்பேட்டை ஊராட்சி, அம்பலவாணன்பேட்டை ஊராட்சிகள் உள்ளது. இதனருகே உள்ள ஊர்கள் வடலூர், குறிஞ்சிப்பாடி, பண்ருட்டி மற்றும் நெல்லிக்குப்பம் ஆகும்.
# ஐக்கிய இராச்சியத்தின் ஏழாம் எட்வர்டு

**ஏழாம் எட்வர்டு** (Albert Edward; – )பெரிய பிரித்தானியாவும், அயர்லாந்தும் இணைந்த ஐக்கிய இராச்சியத்தின் அரசராக 1901 ஆம் ஆண்டு சனவரி 22 ஆம் நாள் முதலும், பிரித்தானிய இந்தியாவின் பேரரசராக 1903 சனவரி 1 ஆம் நாள் முடிசூட்டப்பட்டார் . இவரது ஆட்சிக்காலம் 9 ஆண்டுகளும் 104 நாட்கள்.  

எட்வர்ட் 1841 ஆம் ஆண்டு நவம்பர் 9 ஆம் தேதி காலை 10:48 மணிக்கு பக்கிங்காம் அரண்மனையில் பிறந்தார் .  அவர் விக்டோரியா மகாராணி மற்றும் அவரது கணவர், சாக்சு-கோபர்கு மற்றும் கோத்தாவின் இளவரசர் ஆல்பெர்ட் ஆகியோரின் மூத்த மகன் மற்றும் இரண்டாவது குழந்தை . 1842 ஆம் ஆண்டு ஜனவரி 25 ஆம் தேதி , வின்ட்சர் கோட்டையில் உள்ள செயின்ட் ஜார்ஜ் தேவாலயத்தில் அவருக்கு *ஆல்பெர்ட்  எட்வர்டு* என்று பெயரிடப்பட்டது .  அவர் தனது தந்தையின் நினைவாக ஆல்பர்ட் என்றும், அவரது தாய்வழி தாத்தா இளவரசர் எட்வர்ட், கென்ட் டியூக் மற்றும் ஸ்ட்ராட்டார்ன் ஆகியோரின் நினைவாக எட்வர்ட் என்றும் பெயரிடப்பட்டார் . அவர் தனது வாழ்நாள் முழுவதும் அரச குடும்பத்தாள் *பெர்டி* என்று அழைக்கப்பட்டார் .
# இட்டாநகர் தலைநகர வலாயம்

**இட்டாநகர் தலைநகர வலாயம்** (**Itanagar Capital Complex**), இந்தியாவின் வடகிழக்கில் உள்ள அருணாச்சலப் பிரதேசத்தின் தெற்கில் அமைந்த பபும் பரே மாவட்டத்தில் உள்ள இட்டாநகர், நஹர்லாகுன் மற்றும் பந்தேர்தேவா ஆகிய பகுதிகளைக் கொண்டு மாவட்டத்திற்கான தகுதியுடன் இட்டாநகர் தலைநகரம் வலாயம் நிறுவப்பட்டது.  

## நிர்வாகம்
பொது சேவையின் நலன் கருதி துணை ஆணையராக (தலைநகரம்) நியமிக்கப்பட்டார். இதன் துணை ஆணயருக்கு பிற மாவட்ட துணை ஆணையருக்குள்ள அதிகாரம் முழுவதும் உண்டு. இருப்பினும், மாவட்ட ஊரக வளர்ச்சி முகமை, மாவட்ட தேர்தல் அதிகாரி அலுவலகம் மற்றும் அமர்வு நீதிமன்றங்களை பொறுத்தவரை அதிகார வரம்புகள் பபும் பரே மாவட்டத்துடன் உள்ளது. தலைநகர் வளர்ச்சி முகமை இட்டாநகர் தலைநகர வலாயத்தின் துணை ஆணையரின் கீழ் வருகிறது.  

இத்தலைநகர வலாயம் 200 சதுர கிலோ மீட்டர் பரப்பளவும், 1,22,930 மக்கள் தொகையும், 3 வருவாய் வட்டங்களும், 105 கிராமங்களும், 6 காவல் நிலையங்களுடன் கூடியது.  

## சுற்றுலா
இட்டாநகர் நகரம் அழகிய மலைகளால் சூழப்பட்டுள்ளது. இந்த நகரம் ஆண்டுதோறும் நீண்ட பருவமழையைக் காண்கிறது. நவம்பர் முதல் மார்ச் வரை இங்கு செல்வது சிறந்தது. போலோ பூங்கா மற்றும் விலங்குக் காட்சி சாலை சுற்றுலாவாசிகளை ஈர்க்கும் இடங்கள் ஆகும். அருகிலுள்ள விமான நிலையம் அஸ்ஸாமில் உள்ள லிலாபரி மற்றும் அருகிலுள்ள ரயில் நிலையம் ஹர்முட்டி இங்கிருந்து 23 கிலோ மீட்டர் தொலைவில் உள்ளது. இந்தி, அசாமி, பெங்காலி மற்றும் ஆங்கிலம் மொழிகள் நகரத்தில் முக்கியமாக பேசப்படுகிறது. நஹர்லகுன் பகுதியில் பல்வேறு அரசு துறை அலுவலகங்கள் உள்ளது.
# கபிலாச வனவிலங்கு சரணாலயம்



**கபிலாச வனவிலங்கு சரணாலயம்** (*Kapilasa Wildlife Sanctuary*) அல்லது *கபிலாசு வனவிலங்கு சரணாலயம்* இந்தியாவில் ஒடிசா மாநிலத்தின் தேன்கானாள் மாவட்டத்தில் அமைந்துள்ளது. இது சோட்டா நாக்பூர் பீடபூமி பகுதியில் பகுதி முழுவதும் பரவியுள்ளது. இது கிழக்கு மேட்டுநில ஈர இலையுதிர் காடுகள் சுற்றுச்சூழல் மண்டலமாக வகைப்படுத்தப்பட்டுள்ளது.  

## பின்னணி
இந்த வனவிலங்கு சரணாலயம் 2 ஏப்ரல் 2011 அன்று முதல் செயல்படத் தொடங்கியது. இந்தியச் சுற்றுச்சூழல், வனம் மற்றும் காலநிலை மாற்ற அமைச்சகத்தால் 4 சூலை 2014 அன்று வரைவு வர்த்தமானி மூலம் இது சுற்றுச்சூழல் உணர்திறன் மண்டலமாக (ESZ) அறிவிக்கப்பட்டது. சரணாலயத்தின் விரிவாக்கப்பட்ட பகுதியுடன் இப்போது பகுதியில் அருகிலுள்ள 36 கிராமங்களுடன் அமைந்துள்ளது.  

## சுற்றுலா
மாநிலத்தின் இயற்கை வளங்களை மேம்படுத்துவதற்கான இதன் பரந்த திட்டத்தின் ஒரு பகுதியாக, ஒடிசா அரசாங்கம் 2016-ல் கபிலாசாவை ஒரு சுற்றுலா மையமாக மேம்படுத்துவதில் தனது விருப்பத்தை அறிவித்தது.  

### சுற்றுச்சூழல் சுற்றுலா
2016ஆம் ஆண்டில் காடுகளின் பொதுத் தலைமைப் பாதுகாவலரின் கூற்றுப்படி, சுற்றுச்சூழல் சுற்றுலா இயக்கத்தின் ஒரு பகுதியாகச் சுற்றுச்சூழல் குடிசைகள் மற்றும் படகு சவாரி வசதிகள் முதலில் அறிமுகப்படுத்தப்பட்டன.  

முக்கியமான விலங்கினங்களில் ஆசிய யானை, வங்காள நரி, பொன்னிறக் குள்ளநரி, சாம்பல் லாங்கூர், இந்திய முகடு முள்ளம்பன்றி, இந்திய மலை அணில், இந்திய மயில், கடமான், வரிக் கழுதைப்புலி, காட்டுப்பன்றி,  

## மேலும் பார்க்கவும்

- இந்தியாவின் வனவிலங்கு சரணாலயங்களின் பட்டியல்
- இந்தியாவில் காட்டுயிர்கள்
- சந்திரசேகர் கோவில், கபிலாஷ்
# உடற்கூறாய்வு



**உடற்கூறாய்வு** (*Vivisection*; இலத்தீன் *vivus* 'உயிருடன்' மற்றும் *sectio* 'வெட்டுதல்') என்பது ஒரு உயிருள்ள உயிரினத்தின் மீது, பொதுவாக மத்திய நரம்பு மண்டலத்தைக் கொண்ட விலங்குகள் மீது, அதன் உயிருள்ள உட்புற அமைப்பைப் பார்ப்பதற்காக நடத்தப்படும் அறுவைச் சிகிச்சை ஆகும். விலங்குப் பரிசோதனையை எதிர்ப்போரால் இந்தச் சொல்லாக்கமானது உயிருள்ள விலங்குகள் மீதான அறிவியல் பரிசோதனைகளைப் பரவலாகக் குறிக்கும் ஒரு இழிவுச் சொல்லாகப் பயன்படுத்தப்படுகிறது. இதன் காரணமாகவே இந்தச் சொல் விலங்குப் பரிசோதனையை நிகழ்த்தும் அறிவியலாளர்களால் அரிதாகவே பயன்படுத்தப்படுகிறது. உயிருள்ள உருப்புகளை எடுக்கும் வகையிலான மனித உடற்கூறாய்வு சில இடங்களில் கொடூரமாக தண்டிக்கும் நோக்குடன் நிகழ்த்தப்பட்டிருக்கின்றன.  

## இவற்றையும் காண்க
- விலங்குரிமை
- விலங்கு வன்கொடுமை
- விலங்குத் தொழிற்கூட்டு
# எம்பயர்



**எம்பயர்** (*Empire*) என்பது இலங்கையின் கொழும்பு நகரத்தில் உள்ள 33 மற்றும் 37 மாடிகளை கொண்ட இரண்டு ஒத்த கோபுரங்கள் இடம்பெற்றுள்ள ஒரு குடியிருப்பு வளாகத்தைக் குறிக்கிறது. கோபுரங்களில் மொத்தம் 104 அடுக்குமாடி குடியிருப்புகள் உள்ளன. இதன் உச்சியில் நான்கு கூரை விடுகள் 2,028 சதுர அடி (188.4 மீ2) முதல் சுமார் 4,000 சதுர அடி (370 மீ 2) வரையிலான தளத்துடன் உள்ளன. ஒருகாலத்தில் பழைய எம்பயர் திரையரங்கம் நின்று கொண்டிருந்த இடத்தில் 1.03 ஏக்கர் பரப்பளவில் 131 மீட்டர் உயரமுள்ள கோபுரங்கள் கட்டப்பட்டுள்ளன.
# காட்டுவிலங்குப் பண்ணைத் தொழில்

. இஃது ஒரு வகையான காப்பி தயாரிப்பிற்குப் பயன்படுகிறது.]]  

**காட்டுவிலங்குப் பண்ணைத் தொழில்** (Wildlife farming) அல்லது **வனவிலங்கு வளர்ப்பு** அல்லது **வனவிலங்கு விவசாயம்** என்பது பெரும்பாலும் காட்டில் வாழும், பாரம்பரியமாக வளர்க்கப்படாத விலங்குகளை விவசாய முறையில் வளர்ப்பதைக் குறிக்கிறது. வேட்டையாடி அதைப் பதிவு செய்து வெளியிடுதல்; செல்லப்பிராணிகளாக வளர்க்கப்படுதல்; உணவு மற்றும் பாரம்பரிய மருத்துவத்திற்குத் தேவையான மூலப்பொருட்களைத் தயாரித்தல்; தோல், உரோமம், இழை போன்ற பொருட்களைத் தயாரித்தல் உள்ளிட்ட பலதரப்பட்ட நோக்கத்தோடு இவ்விலங்குகள் வளர்க்கப்படுகின்றன.  

## கூறப்படும் நன்மைகள்
வனவிலங்கு வளர்ப்பின் மூலம் உணவுக்காக அதிகம் வேட்டையாடப்படும் வன விலங்குகளின் எண்ணிக்கையின் மீதான அழுத்தம் குறைக்கப்பட்டு அதன் மூலம் அழிந்து வரும் உயிரினங்களை அழிவிலிருந்து பாதுகாக்க முடியும் என்று சில வனவிலங்குப் பாதுகாவலர்கள் வாதிடினாலும் இம்முறையானது குறிப்பிடப்பட்ட சில உயிரினங்களைக் காப்பதைத் தவிர பெரும்பாலும் வனவிலங்குப் பாதுகாப்பு முயற்சிகளுக்கு தீங்கு விளைவிப்பதாகவே உள்ளது என்று மற்றவர்கள் கூறுகின்றனர். எனினும் பெரும்பால நேரம் வேட்டையாடப்பட்ட இறைச்சி கவனமாக கையாளப்படாத காரணத்தினால் இது நோய்கள் பரவ பெரிதும் காரணமாக அமைகிறது. வனவிலங்கு வளர்ப்பு முறையாகப் பதப்படுத்தப்பட்ட இறைச்சியைத் தயாரித்து இந்த ஆப்பிரிக்க சமூகங்களுக்கு வழங்குவதன் மூலம் நோய்களின் பரவலைக் குறைக்கலாம் என்று கருதப்படுகிறது.  

## ஆபத்துகள்
வனவிலங்கு வளர்ப்பு பல வகையான விலங்கியல் நோய்களின் தோற்றத்தோடு தொடர்புப் படுத்தப்படுகிறது. சார்ஸ் (SARs) தொற்றுநோயின் பிறப்பிடமாக புனுகுப்பூனை வளர்ப்பு அறியப்படுகிறது.  

## வனவிலங்கு விவசாயத்தின் இன்றைய நிலை
சமீபத்திய ஆண்டுகளில், வனவிலங்கு வளர்ப்பில் தென்னாப்பிரிக்கா ஒரு பெரும் வளர்ச்சியைக் கண்டுள்ளது. எனினும் கட்டுப்பாடுகள் ஏதும் இல்லாததால் இது பல்வேறு சிக்கல்களுக்கு வழிவகுத்துள்ளது குறிப்பிடத்தக்கது. மேலும் 33 காட்டு இனங்களை பண்ணை விலங்குகளாக மறுவகைப்படுத்தி வரையறை செய்ய இது வழிவகுத்துள்ளது.  

கோவிட்-19 தொற்றுநோயின் விளைவாக, சீனாவில் சுமார் 20,000 வனவிலங்குப் பண்ணைகள் மூடப்பட்டுள்ளன. இதற்கு முந்தைய ஆண்டுகளில், சீன அரசாங்கம் வனவிலங்கு விவசாயத் தொழிலின் வளர்ச்சியை மானியங்கள் தருவதன் மூலம் ஊக்குவித்து வந்துள்ளது. கோவிட் பெருந்தொற்றிற்கு சற்று முன்னர் 2017-ம் ஆண்டின் நிலவரப்படி சீனாவில் இத்தொழிலின் வர்த்தக அளவானது 520 பில்லியன் யுவான் அல்லது 57 பில்லியன் பவுண்டு என மதிப்பிடப்பட்டது இங்கு கவனிக்கத்தக்கது.
# சரகான்


காலத்தைச் சேர்ந்த பீமகாளி கோவிலில் உள்ள ஒரு உருவம்]]  

**சரகான்** (*Sarahan*) என்பது இந்தியாவின் இமாச்சல பிரதேசத்தில் உள்ள ஒரு சிறிய நகரமாகும். பீம கோயில்}பீமகாளி கோயிலின் தளமான இது முதலில் பீமதேவி கோயில் (பீமகாளி) என்று அழைக்கப்பட்டது. இது முன்னாள் புசாகர் மாநிலத்தின் ஆட்சியாளர்களின் தலைமை தெய்வமான பீமகாளி தெய்வத்திற்கு அர்ப்பணிக்கப்பட்டது. சிம்லாவிலிருந்து 170 கிலோமீட்டர் தொலைவில் உள்ள இந்த கோவில் 51 சக்தி பீடங்களில் ஒன்றாகும். பழைய இந்திய-திபெத்திய சாலைக்கு அருகில் உள்ள இந்த நகரம் "கின்னௌரின் நுழைவாயில்" என்று அழைக்கப்படுகிறது. ஏழு கிலோமீட்டர் கீழே (17 கி.மீ. சாலை வழியாக) சத்லஜ் ஆறு ஓடுகிறது. புராணங்களில் குறிப்பிடப்பட்டுள்ள சோனிட்பூருடன் இது அடையாளம் காணப்படுகிறது. இது புசாகர் இராச்சியத்தின் கோடைகால தலைநகராக இருந்தது. இராம்பூர் புசாகரின் குளிர்கால தலைநகராக கருதப்படுகிறது. இமாச்சலப் பிரதேசத்தின் முன்னாள் முதல்வர் வீரபத்ர சிங் அரச குடும்பத்தைச் சேர்ந்தவர் (முன்னாள் மன்னர் பதம் சிங்கின் மகன்) மேலும் சரகானில் "ராஜா சாகப்" என்று பிரபலமாக அறியப்படுகிறார். 1962 முதல் சட்டமன்றம்/நாடாளுமன்ற உறுப்பினராக இருந்து ஆறு முறை முதலமைச்சராக பதவி வகித்துள்ளார். இவரது மனைவி ராணி பிரதிபா தேவியும் சட்டமன்ற உறுப்பினராக உள்ளார்.  

பீமகாளி கோயிலில் புசாகர் இராச்சியத்தின் "குலதேவி" யாக (வம்சத்தின் தலைமை தெய்வம்) இருந்தது. பீமகாளி கோவிலில் இந்து மற்றும் வச்சிரயான பௌத்தச் சிலைகளும் வேலைப்பாடுகளும் காணப்படுகின்றன. அவை பண்டைய இந்திய-திபெத்திய சாலை வழியாக இந்தியா மற்றும் திபெத்திய பகுதிகளுக்கு இடையேயான வர்த்தகத்தை பிரதிபலிக்கின்றன. பழைய இந்திய-திபெத்திய சாலையின் தடயங்கள் இன்றும் சரகான் அருகே உள்ள சலாபாக் வழியாக செல்கின்றன. பாரம்பரிய மரக் கோயில் கட்டிடக்கலை *காத்-குனி* பாணியில் கட்டப்பட்டுள்ளது. சில கல் உருவங்கள் குசான சகாப்தத்தைச் சேர்ந்தவையாக இருக்கலாம் (கி.பி. 1 முதல் 3 ஆம் நூற்றாண்டு வரை).  

### அரண்மனை
அரசன் மற்றும் இராணியின் அரண்மனை ஒப்பீட்டளவில் கோயிலுக்கு அருகில் உள்ள சமீபத்திய கட்டிடங்கள். அரண்மனைகள் பொதுவாக பார்வையாளர்களுக்காக திறக்கப்படுவதில்லை. இருப்பினும் தோட்டம் மற்றும் பழத்தோட்டத்திற்கு சில சமயம் அனுமதி உள்ளது. அரச குடும்பம் அங்கு வசிப்பதில்லை. ஆனால் அக்டோபரில் துர்கை பூஜை திருவிழாவின் போது எப்போதாவது வருகை தருகிறது.  

## போக்குவரத்து
சரகான் புது தில்லியிலிருந்து 564 கிலோமீட்டர் தொலைவிலும் சிம்லாவிலிருந்து 172 கிலோமீட்டர் தொலைவிலும் உள்ளது. கல்காவிற்கு தொடருந்து அல்லது சண்டிகருக்கு விமானம் மூலம் பயணம் செய்து, சாலை வழியாக சரகானுக்குச் செல்லலாம். சரகானை அடைய வாடகை வாகனங்களும் எடுக்கலாம். சண்டிகர், சிம்லா, இராம்பூர் மற்றும் ஜியோரி ஆகிய இடங்களிலிருந்தும் பேருந்து சேவைகள் உள்ளன. சிம்லாவிலிருந்து சரகானை அடைய சுமார் 6 முதல் 8 மணி நேரமும், சண்டிகரில் இருந்து 9 முதல் 11 மணிநேரமும் ஆகும். குளிர்காலத்தில் நர்கண்டாவில் கடுமையான பனிப்பொழிவு காரணமாக சாலை இணைப்பு தற்காலிகமாக தடைபடுகிறது. கடுமையான பனிப்பொழிவின் போது பயன்படுத்தப்படும் நர்கண்டாவைத் தவிர்த்து சைன்ஜ் வழியாக மாற்றுப் பாதை உள்ளது.  

## குறிப்பிடத் தக்கவர்கள்

- வீரபத்ர சிங் - அரசியல்வாதி
- நிகாரிகா ஆச்சார்யா - தொலைக்காட்சி நிருபர்/பத்திரிக்கையாளர்

## இதனையும் பார்க்கவும்

- பீமகாளி கோயில்
# புளூமிங்டன், இந்தியானா



**புளூமிங்டன்** (*Bloomington*) என்பது அமெரிக்க மாநிலமான இந்தியானாவின் மத்தியப் பகுதியில் உள்ள மன்ரோ மாவட்டத்திலுள்ள ஒரு நகரமாகும். இது இந்தியானாவின் ஏழாவது பெரிய நகரமாகவும், இண்டியானாபொலிஸ் பெருநகரப் பகுதிக்கு வெளியே நான்காவது பெரிய நகரமாகவும் உள்ளது. மன்ரோ மாவட்ட வரலாற்று மையத்தின் கூற்றுப்படி இது "இந்தியானாவின் தெற்கு நுழைவாயில்" என்று அழைக்கப்படுகிறது. இந்த நகரம் 1818 ஆம் ஆண்டில் கென்டக்கி, டென்னசி, கரோலினாஸ் மற்றும் வர்ஜீனியாவிலிருந்து குடியேறியவர்களின் குழுவால் நிறுவப்பட்டது. அவர்கள் "பூக்களின் புகலிடத்தால்" ஈர்க்கப்பட்டனர். அவர்கள் அதை புளூமிங்டன் என்று அழைத்தனர்.  

2020 மக்கள் தொகை கணக்கெடுப்பின்படி இதன் மக்கள் தொகை 79,168 ஆகும்.  

புளூமிங்டன் இந்தியானா பல்கலைக்கழகத்தின் தாயகமாகும். இது 1820 இல் நிறுவப்பட்டது, செப்டம்பர் 2021 நிலவரப்படி பலகலிக்கழகம் 45,328 மாணவர்களைக் கொண்டுள்ளது. மேலும் இது இந்தியானா பல்கலைக்கழகத்தின் அசல் மற்றும் மிகப்பெரிய வளாகமாகும். பெரும்பாலான வளாக கட்டிடங்கள் இந்தியானா சுண்ணாம்புக் கற்களால் கட்டப்பட்டுள்ளன.  

புளூமிங்டன் 1984 ஆம் ஆண்டு முதல் ஒரு மர நகரமாக நிறுவப்பட்டுள்ளது. இந்தியானா பல்கலைக்கழகத்தின் வருடாந்திர சிறிய 500 மிதிவண்டிப் பந்தயத்தின் மறுவடிவமைப்பைக் கொண்ட 1979 ஆம் ஆண்டு வெளியான *பிரேக்கிங் அவே* திரைப்படம் அகாதமி விருதைப் பெற்றது.  

## வரலாறு
பபுளூமிங்டன் அமைந்துள்ள பகுதியில் முன்பு டெலாவேர், பொட்டாவடோமி, மியாமி மற்றும் ஈல் நதி மியாமி ஆகிய மக்கள் வசித்து வந்தனர்.  

புளூமிங்டன் 1818 இல் மனைப் பிரிவுகளாக பிரிக்கப்பட்டது. 1825 ஆண்டு முதல் புளூமிங்டனில் ஒரு தபால் அலுவலகம் செயல்பட்டு வருகிறது. புளூமிங்டன் 1827 இல் இணைக்கப்பட்டது.  

தற்போதைய நகரத்தின் சின்னம் சனவரி 6, 1986 அன்று பபுளூமிங்டன் பொது நிர்வாக மன்றத்தால் ஏற்றுக்கொள்ளப்பட்டது. இது பியோனி மற்றும் திரௌட் லில்லி ஆகியவற்றின் கலவையாகும். இது 19 ஆம் நூற்றாண்டில் பிராந்திய நாட்டுப்புற கலைஞர்களால் பயன்படுத்தப்பட்ட குயில் வடிவங்கள் மற்றும் டவுன்டவுன் சதுக்கத்தின் வடிவத்தால் ஈர்க்கப்பட்டது.
# அபிடோஸ் (தார்தனெல்சு நீரிணை)

இது ஹெலஸ்பாண்டின் ஆசிய கடற்கரையில் (தார்தனெல்சு நீரிணை), பண்டைய நகரமான செஸ்டோசுக்கு எதிரே மற்றும் துருக்கியில் உள்ள சானக்கலே நகருக்கு அருகில் உள்ள நாரா பர்னு ப்ரோமென்ட்டரியில் அமைந்துள்ளது. அபிடோஸ் சு. கிமு 670 களில் நீரிணையில் மிகக் குறுகிய இடத்தில், ஐரோப்பாவிற்கும் ஆசியாவிற்கும் இடையிலான பிராந்திய முக்கியத்துவம் வாய்ந்த முக்கிய இடங்களில் ஒன்றாக இருந்தது. இதன் முக்கியத்துவம் 13 ஆம் நூற்றாண்டுவரை நீடித்ததாக தெரிகிறது. 14 ஆம் நூற்றாண்டின் முற்பகுதியில் அபிடோஸ் நகரம் கைவிடப்பட்டது.  

அபிடோசானது கிரேக்கத் தொன்மவியலில், ஹீரோ மற்றும் லியாண்டரின் தொன்மங்களில் லியாண்டரின் இருப்பிடமாக கூறப்படுகிறது. 12 ஆம் நூற்றாண்டின் எழுத்தாளரான தியோடர் ப்ரோட்ரோமோஸ் எழுதிய புதினமான *ரோடந்தே அண்ட் டோசிக்கிள்சில்* இந்த நகரம் குறிப்பிடப்பட்டுள்ளது.  

## தொல்லியல்
1675 ஆம் ஆண்டில், அபிடோசின் தளம் முதன்முதலில் அடையாளம் காணப்பட்டது. பின்னர் ராபர்ட் வூட், ரிச்சர்ட் சாண்ட்லர், ஜார்ஜ் கோர்டன் பைரன் போன்ற ஏராளமான பாரம்பரிய கலைஞர்கள் மற்றும் பயணிகள் பார்வையிட்டனர். நகரின் அக்ரோபோலிஸ் துருக்கியில் மால் டெப் என்று அழைக்கப்படுகிறது.  

நகரம் கைவிடப்பட்டதைத் தொடர்ந்து, அபிடோசின் இடிபாடுகள் கிபி 14 முதல் 19 ஆம் நூற்றாண்டு வரை கட்டுமான மூலப் பொருட்களுக்காக உடைத்து எடுக்கபட்டன. மேலும் இங்கிருந்த சுவர்கள் மற்றும் கட்டிடங்களின் எச்சங்கள் குறைந்தபட்சம் 19 ஆம் நூற்றாண்டு வரை தொடர்ந்து பதிவாகியுள்ளன. இருப்பினும், சிறிய எச்சங்கள் எஞ்சியுள்ளது. 20 ஆம் நூற்றாண்டின் முற்பகுதியில் தடைசெய்யப்பட்ட இராணுவ மண்டலமாக இப்பகுதி அறிவிக்கப்பட்டது, இதனால் சிறிய அளவில் கூட அகழ்வாயுவுகள் நடைபெறவில்லை.
# விஸ்நகர்


**விஸ்நகர்** (**Visnagar**), இந்தியாவின் மேற்கில் அமைந்த குஜராத் மாநிலத்தின் வடக்கில் உள்ள மெக்சனா மாவட்டத்தில் அமைந்த விஸ்நகர் வருவாய் வட்டத்தின் நிர்வாகத் தலைமையிடம் மற்றும் நகராட்சி மன்றத்துடன் கூடிய நகரம் ஆகும். இந்நகரத்தில் உள்ள *பரேக் வல்லப ஹேம்சந்த் பொது நூலகம்* 3 மார்ச் 1878 அன்று நிறுவப்பட்டது. இது மாவட்டத் தலைமையிடமான மெக்சனா நகரத்திலிருந்து 18 கிலோ மீட்டர் தொலைவிலும், அகமதாபாத்திற்கு வடக்கே 90 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 9.06 எக்டே பரப்பளவு கொண்ட விஸ்நகரத்தின் மக்கள் தொகை 76753 ஆகும். அதில் ஆண்கள் 40181 மற்றும் பெண்கள் 36572 ஆக உள்ளனர். பாலின விகிதம் 1000 ஆண்களுக்கு 910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 7084 ஆகவுள்ளனர். இதன் சராசரி எழுத்தறிவு 89.96% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4900 மற்றும் 602 ஆகவுள்ளனர்.  

இதன் மக்கள் தொகையில் இந்துக்கள் 90.42%, இசுலாமியர் 7.76%, சமணர்கள் 0.97% மற்றும் பிறர் 0.64% ஆகவுள்ளனர்.  

## கல்வி
- சங்கல் சந்த் படேல் பல்கலைக்கழகம்
- எம் என் கலை அறிவியல் கல்லூரி
- ஆதர்ஷ் வித்தியாலயா
- டி. டி. பரேக் கன்யா வித்தியாலயா
- சர்தார் படேல் மேனிலைப்பள்ளி
# கலோல்



**கலோல்** (**Kalol**), இந்தியாவின் மேற்கில் உள்ள குஜராத் மாநிலத்தின் காந்திநகர் மாவட்டத்தில் உள்ள கலோல் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது சபர்மதி ஆற்றின் கரையில் உள்ளது. கலோல் நகரம் அகமதாபாத்திற்கும், மெக்சனா நகரஙகளுக்கு இடையே, காந்திநகருக்கு மேற்கே 21 கிலோ மீட்டர் தொலைவில் உள்ளது. இந்நகரத்தில் உரம் மற்றும் பிளாஸ்டிக் நீர்த் தொட்டிகள் அதிக அளவில் உற்பத்தி செய்யப்படுகிறது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி கலோல் நகரத்தின் மக்கள் தொகை 1,34,426 ஆகும். அதில் ஆண்கள் 70,995 மற்றும் பெண்கள் 63,431 ஆக உள்ளனர். பாலின விகிதம் 1000 ஆண்களுக்கு 893 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15,446 (11%) ஆகவுள்ளனர். இதன் சராசரி எழுத்தறிவு 88% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 18,459 மற்றும் 1,872 ஆகவுள்ளனர்.  

இதன் மக்கள் தொகையில் இந்துக்கள் 86.33%, இசுலாமியர் 11.83%, சமணர்கள் 1.15%, சீக்கியர்கள் 0.25%, கிறித்தவர்கள் 0.26 மற்றும் பிறர் 0.18% ஆகவுள்ளனர்.  

## தட்ப வெப்பம்
கலோல் நகரத்தின் கோடைக்கால அதிகபட்ச வெப்பம் 49&nbsp;°C ஆகவும்; குளிர்கால குறைந்தபட்ச வெப்பம் 12&nbsp;°C ஆகவும் உள்ளது. இதன் சராசரி மழைப்பொழிவு 803.4&nbsp;மிமீ ஆகும்.பருவ மழை சூன் மாத நடுவில் துவங்கி, செப்டம்பர் மாதம் நடுவில் முடிகிறது.  
## போக்குவரத்து
கலோல் நகரம் காந்திநகர், அகமதாபாத் மற்றும் மெக்சனா நகரஙகளுக்கு இடையே அமைந்துள்ளது.  
### வானூர்தி நிலையம்
சர்தார் வல்லபாய் படேல் பன்னாட்டு வானூர்தி நிலையம் கலோல் நகரத்திலிருந்து 30 கிலோ மீட்டர் தொலைவில் உள்ளது.  
### இருப்புப் பாதை
கலோல் சந்திப்பு தொடருந்து நிலையம், அகமதாபாத், ஜெய்ப்பூர், மார்வார், ஜோத்பூர், அபு மலை, புது தில்லி போன்ற வட இந்திய நகரங்களை இணைக்கிறது.  
### சாலைப்போக்குவரத்து
மாநில நெடுஞ்சாலை எண் 41, கலோல் நகரத்தை அகமதாபாத், மெக்சனா, பாலன்பூர், அபு சாலை போன்ற நகரஙகளுடன் இணைக்கிறது.  
தேசிய நெடுஞ்சாலை எண் 8A, கலோல் நகரத்தை சூரத், மும்பை மற்றும் சண்டிகர் நகரங்களுடன் இணைக்கிறது. தேசிய நெடுஞ்சாலை எண் 8C, கலோல் நகரத்தை அகமதாபாத், உதய்ப்பூர், புது தில்லி மற்றும் சண்டிகர் நகரங்களுடன் இணைக்கிறது.  

## பொருளாதாரம் மற்றும் தொழில்

கலோல் நகரத்தின் புறநகரில் அமைந்த சத்திரால் எனும் பகுதியில் இப்கோ உரத்தொழிற்சாலை, சிண்டெக்ஸ் எனும் பிளாஸ்டிக் நீர்த்தொட்டி உற்பத்தித் தொழிற்சாலை, ஜவுளி ஆலைகள், சாயப்பவுடர் தொழிற்சாலைகள் உள்ளது.
# சுண்டங்கோட்டை


**சுண்டங்கோட்டை** இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் அமைந்துள்ள ஒரு சிறிய கிராமம் ஆகும். இது சாத்தான்குளம் அருகில் உள்ளது.  

## நிர்வாகம்
சுண்டங்கோட்டை பள்ளக்குறிச்சி ஊராட்சி ஸ்ரீவைகுண்டம் சட்டப் பேரவை மற்றும் தூத்துக்குடி மக்களவைத் தொகுதிக்கு உட்பட்டது.  

## சுண்டங்கோட்டையைச் சேர்ந்த குறிப்பிடத்தக்கவர்கள்
- டி. எஸ். பாலையா - தமிழ்த் திரைப்பட நடிகர்
- டாக்டர் என். எஸ். சந்திர போஸ், IMA இன் முன்னாள் தலைவர் (1991-1992) மற்றும் பாஜகவின் முன்னாள் தலைவர், தமிழ்நாடு (1993-1995)
- எம். ஏ. கணேச பாண்டியன், முன்னாள் ஜனதா கட்சி தலைவர் தமிழ் நாடு, எம்எல்ஏ வேட்பாளர் 1984 & 1991, சாத்தான்குளம் யூனியன் சேர்மன்.
- நவீன் ராஜா ஜேக்கப் - இந்திய ஆண்கள் தேசிய கைப்பந்து அணி.